google/wiki40b huggingface dataset:
उस्मानिया जनरल अस्पताल

उस्मानिया जनरल अस्पताल  भारत के सबसे पुराने अस्पतालों में से एक है, हैदराबाद में अफ़ज़लगंज में स्थित है। हैदराबाद के अंतिम निज़ाम, मीर उस्मान अली खान ने इसकी स्थापना की थी और उन्ही के नाम पर इसका नाम रखा गया है। यह अस्पताल तेलंगाना सरकार द्वारा चलाया जाता है, और यह राज्य के सबसे बड़े अस्पतालों में से एक है। 
उस्मानिया मेडिकल कॉलेज, जो उस्मानिया जनरल अस्पताल से जुड़ा हुआ है, की स्थापना 1846 में हुई थी और यह दुनिया के सबसे पुराने चिकित्सा शैक्षिक संस्थानों में से एक है।

आजादी के बाद भ्रष्टाचार

दुर्भाग्यवश आजादी के बाद यह अस्पताल भ्रष्ट अधिकारियों का एक प्रमुख उदाहरण बन गया है और पहले स्तर बनाकर नहीं रख सका।
दक्षिण अफ्रीका क्रिकेट टीम का ऑस्ट्रेलिया दौरा

टेस्ट सीरीज

साल 1902 से अब तक 98 मैचों की 28 सीरीज हुई हैं। उसमें ऑस्ट्रेलिया ने 16 सीरीज जीते हैं।

वनडे सीरीज

साल 1992 से अब तक 99 मैचों की 36 (उसमें विश्व कप, ट्रॉफी, इतर) सीरीज हुई हैं। उसमें ऑस्ट्रेलिया ने 10 सीरीज और 6 आईसीसी टूर्नामेंट जीते हैं।

टी20ई सीरीज

साल 2006 से अब तक 18 मैचों की 15 (उसमें विश्व कप) सीरीज हुई हैं। उसमें ऑस्ट्रेलिया ने 5 सीरीज जीती हैं। एक सीरीज ड्रॉ हुई हैं।
लगोरी

लगोरी (अंग्रेजी :Lagori, dikori or lagoori) (राजस्थानी : सतोळ]] एक खेल है जो ज्यादातर १० से ज्यादा उम्र वाले ही खेलते हैं। लगोरी राजस्थान में तथा बैंगलोर ,चेन्नई में काफी प्रसिद्ध है। राजस्थानी भाषा में इसे सतोळ या सतोलिया के नाम से जाना जाता है।
इस खेल में ७ पत्थर के टुकड़े लिए जाते हैं।
 .
गंगा के बाँध एवं नदी परियोजनाएँ

फ़रक्का बांध (बैराज)

फ़रक्का बांध (बैराज) भारत के पश्चिम बंगाल प्रान्त में स्थित गंगा नदी पर बना एक बांध है। यह बांध बांगलादेश की सीमा से मात्र १० किलो मीटर की दूरी पर स्थित है। इस बांध को १९७४-७५ में हिन्दुस्तान कन्स्ट्रक्शन कंपनी ने बनाया था। इस बांध का निर्माण कोलकाता बंदरगाह को गाद (silt) से मुक्त कराने के लिये किया गया था जो की १९५० से १९६० तक इस बंदरगाह की प्रमुख समस्या थी। कोलकाता हुगली नदी पर स्थित एक प्रमुख बंदरगाह है। ग्रीष्म ऋतु में हुगली नदी के बहाव को निरंतर बनाये रखने के लिये गंगा नदी की के पानी के एक बड़े हिस्से को फ़रक्का बांध के द्वारा हुगली नदी में मोड़ दिया जाता है। इस पानी के वितरण के कारण बांगलादेश एवम भारत में लंबा विवाद चला। गंगा नदी के प्रवाह की कमी के कारण बांगलादेश जाने वाले पानी की लवणता बड़ जाती थी और मछ्ली पालन, पेयजल, स्वास्थ और नौकायन प्रभावित हो जाता था। मिट्टी में नमी की कमी के चलते बांगलादेश के एक बड़े क्षेत्र की भूमी बंजर हो गयी थी। इस विवाद को सुलझाने के लिये दोनो सरकारो ने आपस में समझौता करते हुए फ़रक्का जल संधि की रूपरेखा रखी।

टिहरी बाँध

टिहरी बाँध टिहरी विकास परियोजना का एक प्राथमिक बांध है जो की उत्तराखंड प्रान्त के टिहरी में स्थित है। यह बांध गंगा नदी की प्रमुख साहयोगी नदी भागीरथी पर बनाया गया है। टेहरी बांध की ऊचाई २६१ मीटर है जो इसे विश्व का पाँचवा सबसे ऊंचा बांध बनाती है। इस बांध से २४०० मेगा वाट विद्युत उत्पादन, २७०,००० हेक्टर क्षेत्र की सींचाई और प्रतिदिन १०२.२० करोड़ लीटर पेयजल दिल्ली, उत्तर प्रदेश एवम उत्तरांचल को उपलब्ध कराना प्रस्तावित है।

भीमगोडा बांध

भीमगोडा बांध हरिद्वार में स्थित है। इस बांध को सन १८४० में अंग्रेजो ने गंगा नदी के पानी को विभाजित कर उपरी गंगा नहर में मोड़ने के लिये बनवाया था। यह बांध गंगा के जल मार्ग के लिये बहुत ही घातक सिद्ध हुआ। बांध के निर्माण के पूर्व ईस्ट इन्डिया कंपनी के जल पोत टिहरी जैसे उचाई पर स्थित शहरों तक आ सकते थे।
एवर्टन वीक्स

एवर्टन वीक्स (अंग्रेज़ी: Everton Weekes; जन्म: 26 फरवरी 1925) बारबाडोस में पैदा हुए क्रिकेटर है जो वेस्टइंडीज़ क्रिकेट टीम की तरफ से 1948 से लेकर 1958 तक खेलें थे। वेस्टइंडीज टीम में उनके साथी फ्रैंक वॉरेल और क्लाइड वॉलकॉट के साथ उन्हें तीन डब्ल्यू (अंग्रेजी के अक्षर W से जिससे तीनों का नाम शुरू होता है) कहा जाता हैं। उनके पास पाँच लगातार पारियों में शतक लगाने का रिकॉर्ड है। 
कुल मिलाकर इन्होंने 48 टेस्ट खेलें जिसमें उन्होंने 15 शतक लगाकर 4,455 रन बनाए। उनकी औसत 58.61 की रही जो वेस्टइंडीज खिलाड़ियों में सिर्फ जॉर्ज हेडली से कम है। उनके नाम दुनिया में सबसे तेजी से 1000 टेस्ट रन की उपलब्धि हासिल करने का संयुक्त कीर्तिमान भी है (12 पारियाँ, हरबर्ट सटक्लिफ दूसरे है)।
सन्यासी

सन्यासी वह है जिसने संन्यास को धारण किया है। इंद्रियों का निग्रह करने वाला संन्यासी कहलाता है। हिन्दू या सनातन धर्म के चार आश्रमों में चौथा आश्रम सन्यासाश्रम है।
दक्षिणी यूरोप

दक्षिणी यूरोप ( स्पेनी: Europa del Sur, पुर्तगाली: Europa meridional, इतालवी: Europa meridionale, अंग्रेज़ी: Southern Europe) यूरोपीय महाद्वीप के दक्षिणी भाग को संदर्भित करता है। इसे दक्षिण यूरोप भी कहा जाता है। यह भूमध्यसागर के उत्तरी तट पर स्थित है। यहाँ के लोग रोमान्स भाषाएँ बोलते हैं, जो मूल रूप से मुख्यतः लैटिन से उपजी हैं। पश्चिम की भी कई भाषाएँ इसी भाषा परिवार से तालुक रखती हैं।
नाहिद हसन

राजनीतिक करियर

नाहिद हसन ने उत्तर प्रदेश विधानसभा चुनाव, 2017 में समाजवादी पार्टी के प्रत्याशी के रूप में चुनाव लड़ा और अपने निकटतम प्रतिद्वंद्वी भारतीय जनता पार्टी के प्रत्याशी मृगांका सिंह को 21,162 मतों से पराजित कर जीत दर्ज की।
२८२७ ईसा पूर्व

२८२७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८२७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
चर्मपत्र

चर्मपत्र (Parchment) बकरी, बछड़ा, भेड़ आदि के चमड़े से निर्मित महीन पदार्थ है। इसका सबसे प्रचलित उपयोग लिखने के लिये हुआ करता था। चर्मपत्र, अन्य चमड़ों से इस मामले में अलग था कि इसको पकाया (टैनिंग) नहीं जाता था किन्तु इसका चूनाकरण अवश्य किया जाता था। इस कारण से यह आर्द्रता के प्रति बहुत संवेदनशील है।

इतिहास

ऐसा कहा जाता है कि परगामम (Pergamum) के यूमेनीज़ (Eumenes) द्वितीय ने, जो ईसा के पूर्व दूसरी शताब्दी में हुआ था, चर्मपत्र (Prchment) के व्यवहार की प्रथा चलाई, यद्यपि इसका ज्ञान इसके पहले से लोगों को था। वह ऐसा पुस्तकालय स्थापित करना चाहता था जो एलेग्ज़ैंड्रिया के उस समय के सुप्रसिद्ध पुस्तकालय सा बड़ा हो। इसके लिये उसे पापाइरस (एक प्रकार के पेड़ की, जो मिस्त्र की नील नदी के गीले तट पर उपजता था, मज्जा से बना कागज जो उस समय पुस्तक लिखने में व्यवहृत होता था) नहीं मिल रहा था। अत: उसने पापाइरस के स्थान पर चर्मपत्र का व्यवहार शुरू किया। यह चर्मपत्र बकरी, सुअर, बछड़ा या भेड़ के चमड़े से तैयार होता था। उस समय इसका नाम कार्टा परगामिना (charta pergamena) था। ऐसे चर्मपत्र के दोनों ओर लिखा जा सकता था, जिसमें वह पुस्तक के रूप में बाँधा जा सके।

निर्माण

चर्मपत्र तैयार करने की आधुनिक रीति वही है जो प्राचीन काल में थी। बछड़े, बकरी या भेड़ की उत्कृष्ट कोटि की खाल से यह तैयार होता है। खाल को चूने के गड्ढे में डुबाए रखने के बाद उसके बाल हटाकर धो देते हैं और फिर लकड़ी के फ्रेम में खींचकर बाँधकर सुखाते हैं। फिर खाल के दोनों ओर चाकू से छीलते हैं। मांसवाले तल पर खड़िया या बुझा चूना छिड़ककर झाँवे के पत्थर से रगड़ते हैं और तब पुन: फ्रेम पर सुखाते हैं। फिर खाल को एक दूसरे फ्रेम पर स्थानांतरित करते हैं जिसमें खाल पर पहले से कम तनाव रहता है। दानेदार तल को फिर चाकू से छीलकर उसे एक सी मोटाई का बना लेते हैं। यदि फिर भी खाल असमतल रहती है तो सूक्ष्म झाँवे से रगड़कर उसे समतल कर लेते हैं। ऐसा चर्मपत्र सींग सा कड़ा होता है, चमड़े सा नम्य नहीं। आर्द्र वायु में यह सड़कर दुर्गंध दे सकता है।
आजकल कृत्रिम चर्मपत्र भी बनता है। इसे "वानस्पतिक चर्मपत्र" भी कहते है। यह वस्तुत: एक विशेष प्रकार का कागज होता है, जो अचार और मुरब्बा रखने के घड़ों या मर्तबानों के मुख ठकने, मक्खन, मांस, र्सांसेज और अन्य भोज्य पदार्थ लपेटने में व्यवहृत होता है। इस पर वसा या ग्रीज़ का कोई प्रभाव नहीं पड़ता और न ये इसमें से होकर भीतर प्रविष्ट ही होते हैं। जल भी इसमें प्रविष्ट नहीं होता।
कृत्रिम चर्मपट बनाने के दो तरीकें हैं। एक में असज्जीकृत कागज को कुछ सेकंड तक सांद्र सलफ्यूरिक अम्ल (विशिष्ट घनत्व 1.69) में डुबाकर, फिर तनु ऐमानिया से धोते हैं।
दूसरे में पल्प बनानेवाले रेशों को बहुत समय तक पानी की उपस्थिति में दबाते, कुचलते और रगड़ते है। इसमें सिवाय अल्प स्टार्च के अन्य कोई सज्जीकारक प्रयुक्त नहीं करते।
कृत्रिम चर्मपत्र का परीक्षण मोमबत्ती की छोटी ज्वाला में जलाकर करते हैं। ऐसी ज्वाला से कृत्रिम पत्र में छोटे छोटे बुलबुले निकल आते हैं। भाप के कारण ये बुलबुले बनते हैं, जो ऊपरी तल से बाहर न निकल सकने के कारण दिखाई पड़ते हैं। असली चर्मपत्र में बुलबुले नहीं बनते।
१५९१ ईसा पूर्व

१५९१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५९१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हॉटस्टार

विशेषताएँ

हॉटस्टार हिंदी ही नहीं बल्कि कई भारतीय भाषाओं में चलचित्र , कार्यक्रम , मैच इत्यादि मुफ्त में दिखाता है।
श्री शङ्कराचार्य संस्कृत सर्वकलाशाला

श्री शंकराचार्य संस्कृत सर्वकलाशाला (या, श्री शंकराचार्य संस्कृत विश्वविद्यालय) केरल में कोच्चि के निकट कालटि में स्थापित एक सार्वजनिक विश्वविद्यालय है। इसकी स्थापना १९९३ में हुई थी। इसका नाम आदि शंकराचार्य के नाम पर किया गया है। यह पूर्णा नदी के तट पर स्थित है। विश्वविद्यालय का आदर्शवाक्य है : ज्ञानादेव तु कैवल्यम् (ज्ञान से की कैवल्य प्राप्त होता है।)
यह विश्वविद्यालय संस्कृत तथा अन्य भाषाओं की पाण्डुलिपियों के प्रकाशन एवं संरक्षण के लिये कार्य करती है। इसके नौ क्षेत्रीय केन्द्र हैं- कालटि (मुख्य केन्द्र), तिरुवनन्तपुरम, त्रिश्शूर, पन्मन, तुरवूर, एर्रुमानूर, तिरूर, कोइलाण्टि और पय्यन्नूर।
आधम ख़ान का मकबरा

इतिहास

आधम ख़ान अकबर की धाय मां का पुत्र और मुगल फौज का एक सिपहसालार था। महाराजा मान सिंह 
से आधम खान की बेटी बीबी मुबारक का विवाह भी हुआ था।अकबर के वजीर-ए-आज़म अतगा ख़ान के साथ दुश्मनी के चलते आधम खान ने उसकी हत्या कर दी। जिसके बाद क्रोध में अकबर ने आधम ख़ान को आगरा किले की दीवार से सिर के बल फेंक देने का आदेश दे दिया जिससे आधम ख़ान की मौत हो गई। आधम की मौत के चालीसवें दिन ग़म के मारे उसकी मां महम अनघा की भी मौत हो गई। मां बेटे दोनों को महरौली में बने इसी मकबरे में दफनाया गया। मकबरे का निर्माण अकबर ने करवाया। इतिहासकारों का मानना है कि ये मकबरा जानबूझकर लोधी वंश की इमारतों की अष्टकोणीय शैली में बनवाया गया। शायद ऐसा आधम को गद्दार करार देने के लिए किया गया। क्योंकि मुग़लों की नज़र में लोदी सुल्तान गद्दार थे। 
1830 में बंगाल सिविल सेवा के एक अंग्रेज अफसर ब्लेक ने इस मकबरे को अपना निवास स्थल बना लिया और मकबरे के बीचोबीच अपने डाइनिंग हॉल तक रास्ता साफ करने के लिए इसके अंदर बनी कब्रों को हटा दिया। हालांकि उस अफसर की जल्द ही मौत हो गई लेकिन लंबे समय तक ये मकबरा अंग्रेज अफसरों के लिए अतिथिगृह बना रहा। बाद के दिनों में कुछ समय तक इस मकबरे को पुलिस थाने और बाद में डाकघर के रूप में भी इस्तेमाल किया गया। लेकिन ब्रिटिश वायसराय लॉर्ड कर्ज़न के आदेश के बाद इस मकबरे को खाली करके कब्रों का पुनर्निर्माण किया गया।

स्थापत्य

यह मकबरा दक्षिणी दिल्ली के लालकोट की दीवार पर बने एक चबूतरे पर बना है। इस अष्टकोणीय इमारत के ऊपर गुंबज को 14वीं सदी के लोधी और सैयद वंश की इमारतों की शैली में बनाया गया है। मकबरे में चारों तरफ मेहराबदार बरामदे बने हैं। प्रत्येक बरामदे में तीन दरवाजे प्रवेश द्वार बने हैं।
सैद्धांतिक प्रतिमान

सैद्धांतिक प्रतिमान या सैद्धांतिक प्रतिरूप (conceptual model) किसी तन्त्र, प्रक्रिया या अन्य चीज़ को दर्शाने या समझने व समझाने के लिए अवधारणाओं का एक समूह होता है। यह अवधारणाएँ मूल चीज़ के बारे में सोचने, तर्क-वितर्क व बात करने के लिए सुविधाजनक होता है। यह कई परिस्थितिओं में लाभदायक हो सकता है।

उदाहरण

किसी रेस्तरां में लोगों को बहुत देर से खाना मिलने की शिकायत रहती है, तो उसके प्रबन्धक एक अनौपचारिक सैद्धांतिक प्रतिमान बना सकते हैं, जिसमें वेटर, मेहमान, बावरचियों व मेज़ों की अवधारणाएँ प्रयोग होती हैं। इसके बाद प्रबन्धक लिख सकते हैं कि किसी मेज़ पर किस समय लोगों को बेठाया गया, किस समय उनसे वेटर द्वारा खाने का आदेश (ऑर्डर) लिए गए, किस समय यह ऑर्डर वेटर द्वारा रसोई तक पहुँचाए गए, किस समय खाना तैयार हुआ और किस समय मेहमानों को परोसा गया। यदि कुछ दिनों तक इन समयों को लिखा जाए तो बहुत से निष्कर्ष निकल सकते हैं। मसलन यह पता लग सकता है कि सब कुछ समय से होता है लेकिन रेस्तरां के एक कोने में बैठे लोगों का ऑर्डर देर से लिया जाता है और उन्हीं से शिकायते आती हैं, यानि कि वेटरों को यह निर्देश दिया जा सकता है कि उस कोने में बैठे लोगों पर विशेष ध्यान दिया जाए।
पंजा

पंजा (claw) किसी प्राणी की उंगलियों के अन्त में स्थित वक्रदार और नोकीले उपांग को कहते हैं। यह अक्सर केराटिन के बने होते हैं। अगर उंगलियों के अन्त के उपांग नोकीले न हों तो कभी-कभी उन्हें पंजे की बजाए नख या नाखून भी कहा जाता है। पंजों का प्रयोग पकड़ने व गाढ़ने के लिये किया जाता है।
मर्दानगी

मर्दानगी किसी व्यक्ति, जानवर या वस्तु के उन गुणों के समुच्चय को बोलतें हैं जिनका पुरुषों से सम्बन्ध माना जाता हो। दुनिया की हर संस्कृति में इन गुणों में शारीरिक क्षमता (बल, सुडौल शरीर), साहस (जुर्रत), वीरता और स्त्रियों और बच्चों का लिहाज़ करना शामिल है। भारतीय संस्कृति में मर्दानगी में अपनी इज़्ज़त की रक्षा करना भी शामिल है।
राष्ट्रीय राजमार्ग १२५ (भारत)

मार्ग

इस राजमार्ग पर कुछ मुख्य पड़ाव इस प्रकार हैं: जोधपुर, बालेसर, देचू, पोखरन।
एस के मिश्र

एस के मिश्र  को सन २००९ में भारत सरकार द्वारा प्रशासकीय सेवा के क्षेत्र में पद्म भूषण से सम्मानित किया गया था। ये हरियाणा राज्य से हैं।
फ़ारसी-अरबी लिपि

फ़ारसी-अरबी लिपि या सिर्फ़ फ़ारसी लिपि (الفبای فارسی‎, अलिफ़बाई फ़ारसी) अरबी लिपि पर आधारित एक लिपि है जिसका प्रयोग फ़ारसी, उर्दू, सिन्धी, पंजाबी और अन्य भाषाओँ को लिखने के लिए किया जाता है। इसका इजाद मुख्य रूप से इसलिए हुआ क्योंकि फ़ारसी में कुछ ध्वनियाँ हैं जो अरबी भाषा में नहीं हैं इसलिए उन्हें दर्शाने के लिए अरबी लिपि में कुछ नए अक्षरों को जोड़ना पड़ा।

फ़ारसी की ध्वनियाँ

अरबी भाषा में 'प', 'च', 'ग' और 'झ़' की ध्वनियाँ नहीं मिलतीं जो फ़ारसी में मौजूद हैं। इनमें 'झ़' के उच्चारण पर ध्यान दें क्योंकि यह 'झ', 'ज' और 'ज़' तीनों से अलग है (यह टेलिविझ़न या अझ़दहा के 'झ़' की तरह है)। इनके लिए बिन्दुओं और छोटे चिन्हों के ज़रिये चार नए अक्षर जोड़े गए - پ‎ (प), چ‎ (च), گ‎ (ग) और ژ‎ (झ़)।

उर्दू-हिंदी की ध्वनियाँ

इन फ़ारसी ध्वनियों के अलावा उर्दू-हिंदी में भी कुछ अतिरिक्त ध्वनियाँ थी जिन्हें दर्शाने की ज़रुरत थी - 'ट', 'ड', 'ड़'। इनके लिए ٹ‎ (ट), ڈ‎ (ड) और ڑ‎ (ड़) अक्षरों का इजाद किया गया।

पश्तो की ध्वनियाँ

पश्तो में 'ष' की ध्वनी होती है जो इन अन्य भाषाओँ में नहीं मिलती। ध्यान दीजिये कि पश्तो में 'ष' का उच्चारण वैसा होता है जैसा मूल संस्कृत में होता था और यह 'श' से भिन्न है। इसके लिए ښ‎ (ष) अक्षर लिपि में जोड़ा गया।
१४२१ ईसा पूर्व

१४२१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४२१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
उत्पादन के कारक

अर्थशास्त्र में, किसी वस्तु या सेवा के उत्पादन में जिन चीजों की आवश्यकता होती है उन्हें उत्पादन के कारक (factors of production, या resources या inputs) कहते हैं। उत्पादन के मूलभूत कारक ये तीन हैं- भूमि, श्रम और पूँजी।
स्वर साधना समिति

यह भारत का एक प्रमुख संगीत शिक्षण संस्थान हैं | यह संगीत शिक्षण संस्थान मुम्बई में स्थित हैं |
गुयुक ख़ान

गुयुक ख़ान या गोयोक ख़ान (मंगोल: Гүюг хаан, फ़ारसी: گویوک خان, अंग्रेजी: Güyük Khan;; १२०६ ई - १२४८ ई अनुमानित जीवनकाल) मंगोल साम्राज्य का तीसरा ख़ागान (सर्वोच्च ख़ान) था। वह चंगेज़ ख़ान का पोता और ओगताई ख़ान का सबसे बड़ा पुत्र था। सन् १२४८ में सफ़र करते हुए अज्ञात कारणों से उसकी मृत्यु हो जाने के बाद उसके चाचा तोलुइ ख़ान का पुत्र मोंगके ख़ान ख़ागान बना।

पोप के साथ पत्र-व्यवहार

पश्चिमी इतिहासकारों ने गुयुक ख़ान के उस समय के पोप इनोसेंट (Pope Innocent) के साथ हुए पत्र-व्यवहार को काफ़ी महत्व देते हैं। पोप ने गुयुक से शिकायत की थी की उसने पोप की धार्मिक व्यवस्था के अधीन के कुछ कैथोलिक देशों पर हिंसात्मक आक्रमण किया था। गुयुक ने जवाब दिया कि मंगोलों का ध्येय विश्व पर राज करना है। उसने कहा के कि यह वही देश थे जहाँ मंगोलों द्वारा भेजे गए दूतों को मार डाला गया था और अब उन्हें सज़ा दी जा रही थी। उसने पोप से पत्र में साफ़ कहा कि 'या तो अपने सारे राजाओं को लेकर हमारे अधीन हो जाओ और हमारे आदेशों का पालन करो, वरना हम तुम्हे शत्रु मानेंगे'।
ROOT (सॉफ्टवेयर)

विवरण

रूट में सरंक्षित दस्तावेज का प्रारूप एक पेड़ की तरह होता है जिसमें मुख्य संचिका (रूट संचिका) मूल की तरह होती है, इसमें प्रथम भाग को पेड़ कहा जाता है जिसे अंग्रेजी में ट्री (Tree) कहा जाता है। ट्री में स्थित भागों को डाली (अंग्रेजी में ब्रांच Branch) कहा जाता है। ब्रांच के बनने वाले अग्र भागों को पतियां (अंग्रेजी में लीफ Leaf) कहा जाता है।

आलोचनाएं

नौसीखीयों के लिए रूट का उपयोग कठिन होता है और इसी प्रकार बनावट और कार्यान्वयन के विभिन्न पहलुओं को समझना भी मुश्किल है। निराशा का नियमित कारण कोड का बहुत विस्तारित होना व्यापक (सार्वभौमिक) चरों का भारी उपयोग और विकृत परमार्थक वर्ग भी है। समय समय पर ये समस्याएं रूट उपयोगकर्त्ता सूची में चर्चित किए जाते हैं।
कभी कभी (2013 धारावाहिक)

कभी कभी ज़िंदगी में प्रसारित होने वाला एक धारावाहिक है। यह 23 जून 2015 से ज़िंदगी में प्रसारित हो रहा है।

कहानी

यह एक अमीर परिवार की एक साधारण लड़की की है, जिसे एक गरीब परिवार के लड़के शहराइज़ से प्यार हो जाता है। वह अपने परिवार के मर्जी के विरुद्ध उससे शादी करती है।
अलंकृता श्रीवास्तव

प्रारंभिक जीवन और शिक्षा

श्रीवास्तव दिल्ली से हैं और देहरादून के वेल्हम गर्ल्स स्कूल में एक ऑल गर्ल्स बोर्डिंग स्कूल में पढ़ते हैं और दिल्ली में लेडी श्रीराम कॉलेज में पढ़ते हैं।   उन्होंने जामिया मिलिया इस्लामिया में  मास कम्युनिकेशन रिसर्च सेंटर में अपनी शिक्षा पूरी की।

व्यवसाय

वह मुंबई चली गईं और प्रकाश झा को गंगाजल , अपनापन , लोकनायक , दिल दोस्ती , खोया खोया चांद , राज़नेती और कई फ़िल्मों में मदद की।    उनकी डिप्लोमा फिल्म उनकी माँ की कैंसर के खिलाफ लड़ाई के बारे में थी। 
श्रीवास्तव ने 2012 में लिपस्टिक अंडर माय बुर्का की स्क्रिप्टिंग की और नेशनल फिल्म डेवलपमेंट कॉरपोरेशन ऑफ इंडिया में स्क्रीनराइटर की लैब में शामिल हुई

व्यक्तिगत जीवन

श्रीवास्तव के माता-पिता दोनों उसके सपनों के बहुत समर्थक थे, लेकिन उनके पिता का 2016 में लंबी बीमारी के बाद निधन हो गया।   एक साक्षात्कार में, उन्होंने उल्लेख किया कि वह बौद्ध धर्म में ले गई और इसे रोजाना अभ्यास करती है।   वह वर्तमान में मुंबई में रहती है और काम करती है।
महावत

महावत हाथी की सवारी करने वाला, प्रशिक्षक या देखबाल करने वाला होता है। महावतों द्वारा उपयोग किए जाने वाले सबसे आम उपकरण जंजीर और अंकुश है जो हाथियों के प्रशिक्षण और संभालने में काम आता है। पारंपरिक रूप से महावतों का पेशा खानदानी होता है और बचपन में ही महावत के संतान को एक हाथी संभालने को दे दिया जाता है। अब महावत के पेशे के लिये एक कानूनी कार्यवाही की जरूरत होती है।
विजय जड़धारी

विजय जड़धारी भारत के संरक्षणवादी कार्यकर्ता हैं। वे 'बीज बचाओ आन्दोलन' के प्रणेता हैं। उन्होने 'बारहनाजा' नामक एक पुस्तक की रचना की जिस पर उन्हें गांधी शान्ति प्रतिष्ठान, नयी दिल्ली द्वारा सन् २००७ का 'प्रणवानन्द साहित्य पुरस्कार' प्रदान किया गया। वे चिपको आन्दोलन से भी सम्बद्ध रहे हैं।
महायान

थेरवाद और महायान में अंतर

'थेरवाद' शब्द का अर्थ है 'बड़े-बुज़ुर्गों का कहना'। बौद्ध धर्म की इस शाखा में पालि भाषा में लिखे हुए प्राचीन त्रिपिटक धार्मिक ग्रंथों का पालन करने पर बल दिया जाता है। थेरवाद अनुयायियों का कहना है कि इस से वे बौद्ध धर्म को उसके मूल रूप में मानते हैं। इनके लिए गौतम बुद्ध एक गुरू एवं महापुरुष अवश्य हैं लेकिन कोई अवतार या ईश्वर नहीं। वे उन्हें पूजते नहीं और न ही उनके धार्मिक समारोहों में बुद्ध-पूजा होती है। जहाँ महायान बौद्ध परम्पराओं में देवी-देवताओं जैसे बहुत से दिव्य जीवों को माना जाता है वहाँ थेरवाद बौद्ध परम्पराओं में ऐसी किसी हस्ती को नहीं पूजा जाता। थेरवादियों का मानना है कि हर मनुष्य को स्वयं ही निर्वाण का मार्ग ढूंढना होता है। इन समुदायों में युवकों के भिक्षु बनने को बहुत शुभ माना जाता है और यहाँ यह प्रथा भी है कि युवक कुछ दिनों के लिए भिक्षु बनकर फिर गृहस्थ में लौट जाता है। थेरवाद शाखा दक्षिणी एशियाई क्षेत्रों में प्रचलित है, जैसे की श्रीलंका, बर्मा, कम्बोडिया, म्यान्मार, थाईलैंड और लाओस। पहले ज़माने में 'थेरवाद' को 'हीनयान शाखा' कहा जाता था, लेकिन अब बहुत विद्वान कहते हैं कि यह दोनों अलग हैं।
महायान बौद्ध धर्म के अनुयायी कहते हैं कि अधिकतर मनुष्यों के लिए निर्वाण-मार्ग अकेले ढूंढना मुश्किल या असम्भव है और उन्हें इस कार्य में सहायता मिलनी चाहिए। वे समझते हैं कि ब्रह्माण्ड के सभी प्राणी एक-दूसरे से जुड़े हैं और सभी से प्रेम करना और सभी के निर्वाण के लिए प्रयत्न करना आवश्यक है। किसी भी प्राणी के लिए दुष्भावना नहीं रखनी चाहिए क्योंकि सभी जन्म-मृत्यु के जंजाल में फंसे हैं। एक हत्यारा या एक तुच्छ जीव अपना ही कोई फिर से जन्मा पूर्वज भी हो सकता है इसलिए उनकी भी सहायता करनी चाहिए। प्रेरणा और सहायता के लिए बोधिसत्त्वों को माना जाता है जो वे प्राणी हैं जो निर्वाण पा चुके हैं। महायान शाखा में ऐसे हज़ारों बोधिसत्त्वों को पूजा जाता है और उनका इस सम्प्रदाय में देवताओं-जैसा स्थान है। इन बोधिसत्त्वों में कुछ बहुत प्रसिद्ध हैं, उदाहरण के लिए अवलोकितेश्वर (अर्थ: 'दृष्टि नीचे जगत पर डालने वाले प्रभु'), अमिताभ (अर्थ: 'अनंत प्रकाश', 'अमित आभा'), मैत्रेय, मंजुश्री और क्षितिगर्भ।

महायान बौद्ध धर्म के अनुयायी

चीन (78%)
जापान (95%)
वियतनाम (80%)
दक्षिण कोरिया (50%)
उत्तर कोरिया (70%)
सिंगापुर (30%)
२०६५ ईसा पूर्व

२०६५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०६५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
विश्व दूरसंचार दिवस

विश्व दूरसंचार दिवस १७ मई को मनाया जाता है। यह दिन 17 मई 1865 को अंतर्राष्ट्रीय दूरसंचार संघ की स्थापना की स्मृति में विश्व दूरसंचार दिवस के रूप में जाना जाता था। वर्ष1973 में मैलेगा-टोर्रीमोलिनोन्स में  एक सम्मेलन के दौरान इसे घोषित किया गया। इस दिन का मुख्य उद्देश्य इंटरनेट और नई प्रौद्योगिकियों द्वारा लाया गया सामाजिक परिवर्तनों की वैश्विक जागरूकता बढ़ाने के लिए है।
पितृवंश

अन्य भाषाओँ में

'पितृवंशीय' को अंग्रेज़ी में 'पैट्रिलिनियल' (patrilineal) कहते हैं।

उदाहरण

भारतीय उपमहाद्वीप, ईरान और यूरोप में विस्तृत हिन्द-यूरोपीय जातियाँ पारम्परिक रूप से अपने समाजों में पितृवंशीय व्यवस्था रखा करती थीं।
राजा और रंक (1968 फ़िल्म)

संक्षेप

यह फिल्म जुड़्वा भाईयों के कहानी पर बनने वाले फिल्मों की कडी की एक और फिल्म है।Eäò¶É´É
अकबरपुर उल्का

अकबरपुर उल्का (Akbarpur meteorite) १८ अप्रैल १८३८ में भारत के आधुनिक उत्तर प्रदेश राज्य के क्षेत्र में गिरा एक उल्का था। अपनी बनावट के आधार पर यह एक H-श्रेणी का साधारण कोन्ड्राइट उल्का है।
बोडोलैंड

बोडोलैंड (अंग्रेजी उच्चारण: / bədəʊˌlænd /, / 'bəʊdəˌlænd /, (बोडो: बर'लेन्द} (हिन्दी: बोडोलैंड) भारत के प्रस्तावित राज्य में ब्रह्मपुत्र नदी के उत्तरी किनारे पर उत्तर चरम inthe स्थित क्षेत्रों से मिलकर है असम के राज्य, भारत के उत्तर पूर्वी क्षेत्र में, भूटान और अरुणाचल प्रदेश की तलहटी से। क्षेत्र मुख्य रूप से एक लाख से अधिक स्वदेशी बोडो लोगों का निवास है। वर्तमान में बोडोलैंड के नक्शे द्वारा प्रशासित बोडोलैंड प्रादेशिक क्षेत्र जिले (बीटीएडी) में शामिल बोडोलैंड क्षेत्रीय परिषद (बीटीसी) और अन्य भागों पच्चीस हजारों वर्ग किलोमीटर। क्षेत्र फरवरी 2003 बोडोलैंड के नक्शे overlaps राज्य में कोकराझार, बक्सा, चिरांग और उदलगुड़ी जिलों के साथ में बीटीसी समझौते के तहत अस्तित्व में आयाअसम के। वर्तमान में, कोकराझार बोडोलैंड प्रादेशिक क्षेत्र जिले की राजधानी के रूप में कार्य करता है।
विद्युत संयोजक

विद्युत संयोजक (electrical connector) एक विद्युत-यांत्रिक युक्ति है विद्युत परिपथ के विभिन्न भागों को जोड़ने के काम आता है। इसके दो भाग होते हैं, नर भाग (male-ended) और मादा भाग (female-ended) या प्लग और जैक।
सौराष्ट्र लोग

सौराष्ट्र लोग दक्षिण भारत के एक जातीय-भाषाई ब्राह्मण समुदाय को संदर्भित करते हैं जिनकी मातृभाषा सौराष्ट्र भाषा है, जो एक भारतीय-आर्यन भाषा है, जो मुख्यतः तमिलनाडु, केरल, आंध्र प्रदेश और कर्नाटक के भारतीय राज्यों में स्थित है।
सौराष्ट्र लोग आम तौर पर शाकाहारी होते हैं और सभी ब्राह्मणों की तरह पवित्र धागा पहनते हैं, उन्हें अपने गोत्र या पितृलिनी वंश के आधार पर वर्गीकृत किया जाता है, अधिकांश लोग वैष्णव हैं, हालांकि शैवों का एक महत्वपूर्ण हिस्सा भी है। सौराष्ट्रियन अपने उपनाम के रूप में अय्यर और आयंगर के शीर्षक का उपयोग करते हैं।
उदासीनता

उदासीनता (Apathy), मानसिक अस्वस्थताजन्य एक लक्षण। इसमें रोगी अपने अंतर में अत्यधिक तनाव एवं संघर्ष का अनुभव करता है। फलत: उसके मन में हर विषय, हर वस्तु के प्रति विराग पैदा हो जाता है। किसी भी वस्तु में न तो उसकी रुचि रह जाती है और न ही किसी कार्य के प्रति उसका उत्साह जगता है। सामान्यत: भावसंवेगों की उद्दीप्त कर सकने की क्षमता रखनेवाली परिस्थितियाँ भी इस रोग के रोगी में संवेगात्मक प्रतिक्रिया उत्पन्न करने में असमर्थ रहती हैं। सभी उत्तेजक रोगी के लिए निर्बल सिद्ध हो जाते हैं। यह असामयिक मनोभ्रंश अथवा मनोविदलन (स्किजोफ़्रीनिया) का एक प्रमुख लक्षण है जिसमें रोगी आत्मकेंद्रित ही नहीं हो जाता बल्कि बाह्य जगत् से पूर्णत: उदासीन भी रहने लगता है।